DEN NORSKE KIRKE

Bamble kirkelige fellesråd

|  |  |
| --- | --- |
| Medlemmene  Varamedlemmene  Kommunerepresentant og vararepresentant |  |

|  |  |  |  |  |
| --- | --- | --- | --- | --- |
| **Deres ref.:** | **Vår ref.:** | **Vår saksbeh.:** | **Arkivkode:** | **Dato:** |
|  | 06/00036-137 | Astrid Thomasberg | 012.2 | 18.06.2021 |

**protokoll fra møte i Bamble kirkelige fellesråd 17.06.2021**

Møtet ble avholdt på Bamble menighetshus kl 18.00. Smitterestriksjonene ble overholdt.

**Tilstede:** Kjell Ivar Ryste Nilsen, Børre Bamle (nestleder), Magnus Hallaråker, Rigmor Eek Pedersen, Trond Engnes (prost), Anne Karine Eriksen (leder), Irene Wold (kommunerepresentant), Jorunn Werswick (økonomirådgiver), Stein Amundsen (tillitsvalgt) og Astrid Thomasberg (kirkeverge).

**Forfall:** Trond Bjørnar Johnsen, Helge Wilhelmsen og Elin Thommesen.

* Møte innkalling godkjent.
* Protokoll fra fellesrådsmøte 22.04.2021 godkjent.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sak 17/21 Utbedring av arealene på Rørholt gravplass**

Vi har lenge hatt, og ytterligere fått store problemer med vannansamlinger på parkeringsområdet ved kirkegården på Rørholt i Bamble. Problemet har blitt enda større etter at Mesta har asfaltert forbi parkeringsområdet for ikke lenge siden. Ved asfalteringen/utbedringen av veien som går forbi gravplassen, har veien blitt hevet ytterligere, slik at det nå blir stående mye vann på parkeringsområdene ved regnvær. Kirkevergen har tatt kontakt med Mesta vedr problemet, og for å søke om å få bidrag til å bidra til å utbedre situasjonen. For å utbedre området, må både parkeringsarealene heves, og det må anlegges et dreneringssystem for å lede vannet bort fra området.

Så langt administrasjonen vet nå, så vil denne utbedringen minst komme på ca kr 100.000,-.

Administrasjonen arbeider med å få inn pristilbud.

Administrasjonen foreslår at inntil kr 100.000,- til denne utbedringen tas fra disposisjonsfond.

**Vedtak:** Enstemmig godkjent.

**Sak 18/21 Kulesteinsgjerdet på Eik gravlund trenger utbedring**

Nå kort tid etter at utvidelsen av Eik gravlund er ferdigstilt ser vi at det «gamle» kulesteins gjerdet på Eik gravlund forvitrer. Ved utvidelsen av Eik gravlund ønsket kirkevergen og arkitektfirmaet å få byttet ut dette kulesteinsgjerdet med hekk, slik som resten av gravlunden har nå. Men det ble sagt fra kommunen at steingjerdet måtte forbli slik det fremsto da, som en del av den nye løsningen. Det vi ser i dag, er at sementen som er brukt er av veldig dårlig kvalitet, den løser seg opp (forvitrer). Dette fører til at kulesteinen løsner og raser ned (se vedlegg). Noe som igjen gjør at dette utgjør en fare for skader på personer som ferdes på og rundt gravlunden, spesielt barn, da barn synes det er «gøy» å klatre på muren.

Det er ofte barn i området, da er veldig stor aktivitet i området, grunnet mange turstier og gode parkeringsforhold ved gravlunden.

Gravplassbetjeningen (Morten Lund og Inge Bjørnø) er av den oppfatning at om vi skal får til en holdbar løsning, må hele muren tas ned og bygges opp på nytt. Hvorvidt det blir en god løsning over tid er de usikre på. De mener at beste løsning er om fellesrådet søker om å få fjernet kulesteinsgjerdet og erstatter det med nettinggjerde og bøkehekk, slik det er rundt resten av gravlunden.

På bakgrunn av dette ber administrasjonen om at fellesrådet godkjenner å søke Statsforvalteren i Vestfold og Telemark om å fjerne kulesteinsgjerdet, og få sette opp nettinggjerde og bøkehekk, slik som resten av avgrensingen inn mot gravlunden.

**Vedtak:** Enstemmig godkjent.

**Sak 19/21 Søknad om midler til videreutdanning for soknediakonen**

Soknediakon Reidun F. Hvale søker Bamble kirkelige fellesråd om midler til videreutdanning innen sjelesorg via VID og Modum bad (se vedlegg). Det koster ca kr 53.000,- over en 4 årsperiode. Dvs ca kr 11.000,- pr år. Administrasjonen foreslår å ta dette fra fondet for diakoni. Soknediakonen søker også andre steder for å få finansiert deler av studiet, slik at utgiften evt kan bli mindre for arbeidsgiver.

**Vedtak:** Enstemmig godkjent.

**Sak 20/21 Utfordringsnotat for perioden 2022-2026**

(se vedlegg)

**Vedtak:** Enstemmig godkjent med noen justeringer.

**Sak 21/21 Forslag til datoer for møte i Bamble kirkelige fellesråd andre halvår 2021**

09. september, 21. oktober og 09. desember er avsatt til fellesrådsmøter kl 18.00.

11. november innkalles det til et felles menighetsrådsmøte for alle de 4 menighetsrådene i Bamble kirkelige fellesrådsområde.

**Vedtak:** Enstemmig godkjent.

**Sak 22/21 Hvordan fortsette å finansiere 100 % trosopplæring-/barne- og ungdomsarbeiderstilling i Bamble, Herre og Stathelle sokn?**

(Se vedlegg)

**Vedtak:** Enstemmig godkjent.

Midler til 100% trosopplærerstilling /barne-og ungdomsarbeider fordeles slik fra 1.juli 2021: 80% fra trosopplæringsmidlene Bamble, Herre og Stathelle. 20 % fra den felles givertjeneste for Bamble, Herre og Stathelle. Dette

under forutsetning av at Bamble og Stathelle menighetsråd garanterer for eventuelle underskudd i lønns- og drifts utgifter for trosopplæringen og givertjenesten i de 3 menighetene. De menighetene må opprette et ubundet fond: «Lønn og drift trosopplæringen» på kr 250 000, i et ubundet fond for hver av de 2 menighetene, til sammen kr 500.000,- i lønns- og underskuddsgarantifond.

Bamble kirkelige fellesråd oppfordrer menighetene til å jobbe for økt engasjementet for givertjenesten høsten 2021.

**Sak 23/21 Betaling av halv årlig husleie for Bamble menighetskontor**

Det er foreløpig ikke ferdigstilt en leiekontrakt for Bamble menighetskontor, mellom Bamble menighetsråd og Bamble kirkelige fellesråd. Men fordi Utleier har likviditetsproblemer. Foreslår administrasjonen at Bamble kirkelige fellesråd husleie for første halvår nå i juni 2021.

**Forslag til vedtak:** Godkjent.

**Sak 24/21 Søknad fra Langesund menighetsråd om ny nødutgang i Langesund kirke**

Langesund menighetsråd søker Bamble kirkelige fellesråd om tillatelse til å sette inn ekstra ytterdør i Langesund kirke. Døren ønskes plassert på veggen i dåpsventerommet mot Wrigthsgate. Denne døren skal fungere som mulig rømningsvei om uhellet skulle være ute. Montering av denne dører vil også medføre tillatelse til å ha flere personer inne i kirkebygget ved større arrangementer (se vedlegg).

V**edtak:** Godkjent. Kirkevergen sender søknaden videre tjenestevei til godkjenning hos biskopen i Agder og Telemark. Finansiering av tiltaket ble ikke vedtatt. Selv om finansieringen ikke er vedtatt, og på plass, ønsker fellesrådet at prosessen med godkjenning av tiltaket startes opp.

**Sak 25/21 Orientering**

* Trosopplæringslederen, Monica Lid, i Bamble, Herre og Stathelle sokn har sagt opp sin 100 % stilling i Bamble kirkelige fellesråd. Administrasjonsutvalget arbeider med utlysningsteksten for den aktuelle stillingen.
* Kirketjener Stein Amundsen har sin siste arbeidsdag 18.06.2021.
* Administrasjonsutvalget arbeider med utlysningstekst for 80% kirketjener/gravplassarbeider/renholderstilling etter Stein Amundsen.
* Ny kirkelig organisering, det blir høring om dette til høsten. Se info video <https://kirken.no/kirkeligorganisering>
* Administrasjonsutvalget sender sak til menighetsrådene vedr ansvaret for innhenting av politiattest, da dette er deres ansvar å innhente. Kirkevergen har ansvar for å innhente politiattest fra de ansatte.
* Bamble kirke og utviklingen der. Administrasjonen har søkt Bamble kommune om ekstrabevilgning til utbedringen.
* Utbedring av blyglassvindu på Herre er startet opp 15.06.2021.
* Økonomirapport pr 31.05.2021.
* Det arbeides med å få utarbeidet en leiekontrakt for Bamble menighetskontor.

**26/21 Eventuelt**

Børre Bamle informerte om at Bamble kommune nå gir bort overskuddsmøbler fra bl.a skolene til lag og foreninger. Man må da melde inn behov til kommunen. Så om det er noe vi har behov for, så er det viktig å melde det inn nå**.**

Vennlig hilsen

Astrid Thomasberg

Sign. kirkeverge